Gesang wonten ndonya menika kita sadaya badhé manggihi 3 (tigang) perkawis ingkang gadhah pangertosan bènten-bènten, ananging tetep setunggal klompok. Wonten ing pamarintah menika nggadhahi 3 panguwaosan, inggih menika ingkang kasebut “Trias Politika” : Sepindhah “Eksekutif” ingkang nglaksanakaken undang-undang (angger-angger), kaping kalih “Legislatif” ingkang ndamel undang-undang, lan kaping tiga “Yudikatif” ingkang ngawasi lampahipun samubarang supados mboten nglanggar undang-undang kala wau. Dados setunggal kaliyan sanèsipun gadhah kuwaos lan kuwajiban piyambak-piyambak kanthi setunggal panutan inggih menika undang-undang. Kita ugi mangertos prinsip teologis kristiani : “Trinitas” – inggih sebutanipun Allah ing donya menika, inggih menika “Allah Sang Rama”, “Allah Sang Putra” lan “Allah Sang Roh Suci”. Ingkang anggadhahi pakaryan : ngawontenaken, milujengaken lan amardikakaken umatipun. Lumantar sadaya pakaryanipun wau Gusti Allah sampun ambuktèkaken bilih Panjenenganipun jumeneng Allah ingkang ambékali umatipun, ingkang ngusahakaken kawilujengan umatipun.
